આ અંગે આયોજિત કરવામાં આવેલી પત્રકાર પરિષદમાં ઉપસ્થિત કોંગ્રેસના અગ્રણી નેતા કપિલ સિબ્બલે કહ્યું હતું કે, ન્યાય તંત્ર પાસેથી ભારતની જનતા ઉચ્ચ સ્તરની ઈમાનદારીની અપેક્ષા રાખે છે. સુપ્રીમ કોર્ટના જજ વચ્ચે આંતરિક કલહ છે. આ અગાઉ સુપ્રીમ કોર્ટના ચાર સીનિયાર જજોએ પ્રેસ કોન્ફરન્સ યોજીને સુપ્રીમ કોર્ટના ચીફ જસ્ટિસ દીપક મિશ્રાની કામ કરવાની પધ્ધતિ બાબત સવાલો ઊભા કર્યા હતા. સુપ્રીમ કોર્ટના ન્યાયાધીશો ખુદ એવું કહી રહે્યા છે કે ન્યાયતંત્રની આઝાદી ભયમાં મૂકાઈ છે. આવી હાલત હોય ત્યારે શું દેશના લોકોએ કશું ન કરવું જોઈએ?